tartuNLP/wikipedia-smugri-20251201 huggingface dataset:
Aino-Kaisa Nuotio

Aino-Kaisa Nuotio on suomalainen maisema-arkkitehti, joka on kehittänyt suomalaisen viheralan standardeja, viheralueiden rakentamisen ja hoitamisen tekniikkaa sekä viheralueiden suunnittelun kulttuuria. Hänellä on yli 30 vuoden perspektiivi suomalaisen maisema-arkkitehtuurin kehitykseen.
Ura.
Opinnot ja työpaikka.
Hänen ammattitaitonsa maisema-arkkitehtina on kehittynyt puutarhurin ja hortonomin ammattien perustalle. Ylioppilaskirjoitusten jälkeen Nuotio opiskeli puistopuutarhurilinjalla Mäntsälässä, suoritti Lepaan puutarhaopiston, opiskeli hortonomiopinnot monimuoto-opintoina ja lopulta suoritti maisema-arkkitehdin tutkinnon. Hän työskentelee maisema-arkkitehtina ja maisemasuunnittelun tekniikka-aluevastaavana Ramboll Finlandissa.
Viheralan kehittäjä.
Nuotio on laatinut ohjeita, joilla on pyritty yhtenäistämään käytäntöjä ja käsitteitä. Hän on ollut myös kehittämässä viheralueiden hoitoluokkajärjestelmää, jonka avulla asukkaat, päätöksentekijät, suunnittelijat ja rakentajat on saatu puhumaan samaa kieltä viheralueiden rakentamisen ja hoidon kustannusten sekä hoitotoimenpiteiden osalta.
Nuotio on suunnitellut Vanhan Albergan puiston Espoossa. Puisto on pyritty palauttamaan alkuperäiseen barokin asuun.
Kiertotalouden uudistaja.
Nuotio toimii työssään kiertotalouden asiantuntijana ja uudistajana. Hän on osallistunut lukuisiin hankkeisiin, joissa viheralueita on suunniteltu kestävin periaattein. Käytännössä tämä on tarkoittanut, että kohteen luonnonominaisuudet hyödynnetään mahdollisimman tarkoin ja käytetään materiaaleja, jotka ovat ylijäämiä. Maisemarakentamisen suurimmat kustannukset syntyvät maanalaisista rakenteista, ja vain pieni osa kuluu ihmisille näkyvään osaan. Nuotio edistää kierrätysmaan ja kohteiden omien maa-ainesten käyttöä tuomalla esiin niiden hyödyntämisestä saatavia huomattavia kustannussäästöjä.
Modibo Sidibé

Modibo Sidibé (s. 7. syyskuuta 1952 Bamako) on malilainen poliitikko. Hän toimi maan pääministerinä vuosina 2007–2011.
Sidibé on opiskellut oikeus- ja valtiotieteitä ja suorittanut tohtorin tutkinnon kriminologiassa. Hän on valmistunut myös poliisikoulusta. Sidibé työskenteli poliisin ja Malin puolustusministeriön palveluksessa. Moussa Traorén hallinnon kaaduttua vuonna 1991 hän oli Amadou Toumani Tourén johtaman siirtymävaihekomitean kabinettipäällikkö. Vuodesta 1993 lähtien Sidibé toimi Malin terveysministerinä ja vuodesta 1997 ulkoministerinä.
Vuosina 2002–2007 Sidibé työskenteli presidentti Amadou Toumani Tourén pääsihteerinä. Hänet nimitettiin Malin pääministeriksi syyskuussa 2007. Sidibé erosi tehtävästä vuonna 2011 ja asettui seuraavana vuonna presidenttiehdokkaaksi. Hänet pidätettiin maaliskuun 2012 sotilasvallankaappauksen yhteydessä.
Vuoden 2013 presidentinvaaleissa Sidibé oli Forces alternatives pour le renouveau et l’émergence (FARE) -puolueen ehdokas. Hän tuli vaalien ensimmäisellä kierroksella neljänneksi saaden viisi prosenttia äänistä. Sidibé valittiin FARE:n puheenjohtajaksi vuonna 2014. Vuoden 2018 presidentinvaaleissa hän sai 1,4 prosenttia äänistä.
Malin entinen pääministeri Mandé Sidibé oli Modibo Sidibén veli ja entinen ministeri Sy Oumou Louise Sidibé hänen sisarensa.
Ghostbusters (tuotesarja)

Ghostbusters on tuotesarja, joka perustuu vuoden 1984 elokuvaan.
Hahmot.
Keskeiset hahmot ovat:
Musiikki.
Alkuperäisen elokuvan tunnuskappaleen "Ghostbusters" on säveltänyt ja esittänyt Ray Parker Jr..
Muut tuotteet.
Lego-tuotesarjaan kuuluu Lego Ghostbusters -teema.
Myynti.
Tuotesarjaan liittyvien kauppatavaroiden on arvioitu myyneen yli miljardin dollarin arvosta vuoteen 2007 mennessä.
BAe ATP

British Aerospace ATP (lyhenne sanoista Advanced TurboProp) on British Aerospacen valmistama, Avro 748:n pohjalta kehitetty lyhyen matkan potkuriturbiinikäyttöinen matkustajalentokone.
Paguba

Paguba () on Luoteis-Venäjällä Leningradin alueella Lugan piirissä virtaava pieni sivujoki, joka yhtyy Pljussajokeen sen oikealta puolelta.
Joen kulku.
Noin 30 kilometriä pitkä joki saa alkunsa pienestä järvestä Bolšoje Klobutitskoje, johon laskee ainakin kolme muuta ojaa. Joen varrella sijaitsee kylä Tološitsy (), jonka kohdalla länteen virrannut joki kääntyy kohti etelää. Se yhtyy Pljussaan Lyšnitsyn kylän () lähellä noin 200 kilometriä Pljussan yläjuokskulla.
Valuma-alue ja sivujoet.
Paguba sijaitsee Narvanjoen vesistöalueessa Pljussan valuma-alueella, jonka pääuoman Pljussajoen sivujoki se on.
Sen valuma-alueen pinta-ala on 429 neliökilometriä . Joen pääuomaan yhtyy sivujokia, joista merkittävimmät on koottu alle taulukkoon. Ostrovenkan valuma-alueella sijaitsee paljon pieniä järviä.
Lähteet: 1 =
Hongkongin kiinalainen yliopisto

Hongkongin kiinalainen yliopisto (; , lyhennys CUHK) on julkinen tutkimusyliopisto Hongkongin erityishallintoalueella Kiinan kansantasavallassa. 
Historiaa.
Hongkongin kiinalainen yliopisto perustettiin vuonna 1963, kun kolme aiemmin Hongkongiin perustettua korkeakoulua (Chung Chi College (1951), New Asia College (1949) ja United College (1956)) liittoutuivat yhteen. CUHK on sittemmin laajentunut ja käsittää nykyään yhteensä yhdeksän korkeakoulua.
Marraskuussa 2019 yliopisto ilmoitti keskeyttävänsä syyslukukauden Hongkongissa yltyneiden levottomuuksien vuoksi. Syyksi kerrottiin erityshallintoalueen demokratiaa supistavaa "kiinalaistamista" vastustavien mielenosoittajien, ja heitä kovaotteisesti kohtelevan poliisin toiminta, jossa esimerkiksi yliopiston alueella käytettiin polttopulloja.
Sijoitus kansainvälisisissä yliopistovertailuissa.
Vuonna 2019 kansainvälinen Shanghain Jiao Tong -yliopiston ARWU-yliopistoranking luokitteli yliopiston jaettuun sijaluokkaan 101–150 maailmassa. Se sijoittui Hongkongin yliopiston kanssa Hongkongin erityishallintoalueen parhaimmaksi yliopistoksi, ja oli koko manner-Kiinaa tarkasteltaessa 7.–10. arvostetuin yliopisto.
Opiskelijat ja henkilökunta.
Vuoden 2017 lopussa CUHK:ssa oli kirjoilla yhteensä 20 608 opiskelijaa, joista alempaa 3- tai 4-vuotista korkeakoulututkintoa suoritti 17 011 opiskelijaa. Ammatillisen jatkotutkinnon, ylemmän korkeakoulututkinnon tai tohtoriopintojen parissa oli 3 570 opiskelijaa. 
Yliopiston henkilökuntaan kuului kesäkuun 2018 lopussa kaikkiaan 7 858 ihmistä, joista vanhempaa opetushenkilökuntaa oli 1 697 henkilöä. 
Koska kyseessä on julkinen yliopisto, sen kanslerina toimii automaattisesti kaupungin hallintojohtaja.
West Memphis

West Memphis on kaupunki Crittendenin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 26 245. West Memphis sai kaupunkioikeudet 7. toukokuuta 1927.
Kaupunki kuuluu Tennesseessä sijaitsevan Memphisin metropolialueeseen.
Väestö.
West Memphisin asukkaista 61,2 prosenttia on mustia, 33 prosenttia valkoisia. 99,5 prosenttia asukkaista on Yhdysvaltain kansalaisia. Kaupungin väestön keski-ikä on 33,6 vuotta.
Elis Backnäs

Elis Alvar Backnäs (17. lokakuuta 1912 – 1985) oli suomalainen kiekonheittäjä. Backnäs edusti urallaan IF Drottia ja IK Kronania.
Kalevan kisoissa Backnäs saavutti kiekonheitossa suomenmestaruuden vuonna 1942, hopeaa vuonna 1943 ja pronssia vuonna 1940.
Henkilökohtaiset ennätykset.
Ulkoradat.
Lähde
Tiébilé Dramé

Tiébilé Dramé (9. kesäkuuta 1955 Nioro – 12. elokuuta 2025 Pariisi, Ranska) oli malilainen poliitikko.
Dramé opiskeli Bamakon opettajakorkeakoulussa ja suoritti maisterintutkinnon Pariisin yliopistossa. Hän oli yksi opiskelijajärjestö UNEEM:in johtajista, joutui useaan kertaan vangituksi ja toimi vuosina 1988–1991 Amnesty Internationalin tehtävissä Euroopassa.
Moussa Traorén hallinnon kaaduttua vuonna 1991 Dramé palasi Maliin, jossa hän liittyi Congrès national d’initiative démocratique (CNID) -puolueeseen. Hän toimi Malin ulkoministerinä siirtymäkauden hallituksessa vuosina 1991–1992. Riitaannuttuaan CNID:in johtajan Mountaga Tallin kanssa Dramé perusti kannattajineen uuden puolueen Parti pour la renaissance nationalen (Parena) vuonna 1995. Vuonna 1996 hänet nimitettiin Ibrahim Boubacar Keïtan hallitukseen aavikkovyöhykkeen ministeriksi.
Dramé valittiin Malin kansalliskokoukseen Nioron edustajana vuonna 1997. Toimittuaan ensin Parenan pääsihteerinä hänestä tuli puolueen puheenjohtaja vuonna 1999. Vuoden 2002 presidentinvaaleissa Dramé tuli neljänneksi saaden 4,02 prosenttia äänistä. Vuoden 2007 presidentinvaaleissa hän oli kolmas 3,04 prosentilla.
Dramé osallistui rauhanneuvotteluihin maan pohjoisosan tuaregikapinallisten kanssa vuonna 2013. Hän luopui presidenttiehdokkuudestaan saman vuoden vaaleissa eikä osallistunut myöskään vuoden 2018 presidentinvaaleihin. Dramé on ollut mukana Front pour la sauvegarde de la démocratie -oppositioryhmässä ja hän toimi presidenttiehdokas Soumaïla Cissén kampanjapäällikkönä vuonna 2018. Dramé nimitettiin Boubou Cissén hallituksen ulkoministeriksi toukokuussa 2019. Hän oli ulkoministerinä vuoteen 2020, jolloin armeija syrjäytti hallinnon.
Drame työskenteli myös toimittajana. Hän perusti sanomalehti "Le Républicainin" vuonna 1992.
Rehoboth Beach

Rehoboth Beach on kaupunki Sussexin piirikunnassa, Delawaren osavaltiossa Yhdysvalloissa. Sen väkiluku oli 1 108 vuonna 2020. Stan Mills on kaupungin pormestari.
Rehoboth Beach on osa Delawaren Cape Region -aluetta.
Inesa Linaburgytė

Inesa Linaburgytė (s. 10. huhtikuuta 1966) on liettualainen oopperalaulaja, äänialaltaan dramaattinen sopraano. Hän valmistui Liettuan musiikki- ja teatteriakatemiasta vuonna 1992, jolloin myös pääsi Liettuan kansallisoopperan ja -baletin solistiksi. Lisäksi hän on laulanut eri kamari- ja sinfoniaorkesterien kanssa. Hän on esiintynyt Itä-Euroopan maissa, Itävallassa, Isossa-Britanniassa, Turkissa, Espanjassa, Japanissa, Yhdysvalloissa, Alankomaissa ja Taiwanissa.
Linaburgytė on myös toiminut oopperan ohjaajana ja perustanut Vilnan kamarioopperan.
Linaburgytė lauloi alun perin mezzosopraanona, mutta siirtyi dramaattisiin sopraanorooleihin ja debytoi sopraanona Giacomo Puccinin "Turandotin" esityksessä. Hänellä on ollut rooleja myös muiden muassa Giuseppe Verdin, Pietro Mascagnin, Modest Mussorgskin, Pjotr Tšaikovskin, Richard Wagnerin, Richard Straussin, Bronius Kutavičiuksen, Jonas Tamulioniksen ja Péter Eötvöksen oopperoissa. Hänen konserttiohjelmistoonsa ovat kuuluneet muiden muassa Ludwig van Beethovenin "Missa Solemnis" sekä yhdeksäs sinfonia, Gustav Mahlerin sinfonioita, Verdin requiem ja Wolfgang Amadeus Mozartin requiem.
Linaburgytė on tullut palkituksi eri kilpailuissa. Vuonna 2004 hän sai Vytautas Suuren ritarikunnan ristin.
Hagerstown

Hagerstown on kaupunki Washingtonin piirikunnassa, Marylandin osavaltiossa Yhdysvalloissa. Sen väkiluku oli vuoden väestönlaskennassa 39 662. Robert Bruchey on kaupungin pormestari.
Hagerstown perustettiin 1762 ja se sai kaupunkioikeudet 1813.
St Gilesin katedraali

St Gilesin katedraali eli High Kirk of Edinburgh on Skotlannin kirkkoon kuuluva maailman presbyteriaanien pääkirkko Edinburghin vanhassa kaupungissa Royal Milen varrella. Katedraali-nimitys on tässä tapauksessa arvonimen kaltainen, sillä presbyteriaanisella kirkolla ei ole piispanistuimia eli katedroja.
Skotlannin kuningas David I perusti kirkon vuonna 1124. Englantilaiset tuhosivat kirkkoa kahteen otteeseen vuosina 1322 ja 1385. Uskonpuhdistuksen aikana John Knox saarnasi siellä, ja Skotlannin parlamentti julisti maan protestanttiseksi. Katedraalia restauroitiin 1870-luvulla, jolloin sinne tuotiin ensimmäistä kertaa uskonpuhdistuksen jälkeen urut ja ikkunoihin laitettiin lasimaalauksia. Nykyiset Rieger Orgelbaun valmistamat urut ovat vuodelta 1992.
Katedraalin torni on Edinburghin tunnetuimpia maamerkkejä, ja kirkko on suosittu turistinähtävyys. Siellä vierailee yli miljoona turistia vuodessa.
Ruokejärvi

Ruokejärvi voi tarkoittaa ainakin seuraavia:
Juho Saarinen (pappi)

Juho Saarinen (18. kesäkuuta 1846 Sysmä – 7. joulukuuta 1920 Kirkkonummi) oli Inkerissä ja Pietarissa toiminut suomalainen pappi, kristillinen kirjailija ja suomentaja.
Henkilöhistoria.
Juho Saarisen vanhemmat olivat mäkitupalainen Juonas Uolevinpoika ja Eva Putt ja puoliso vuodesta 1871 Selma Maria Broms (k. 1914). Arkkitehti Eliel Saarinen oli heidän poikansa, samoin kuin pankinjohtaja, pankkiylitarkastaja Hannes Saarinen. Juho Saarinen tuli ylioppilaaksi Jyväskylän lyseosta 1867 ja vihittiin papiksi 1871. Pappina Saarinen toimi Rantasalmella, Ruskealassa ja Mäntyharjulla, kunnes muutti 1875 Inkeriin, jossa hän toimi kirkkoherrana Liissilässä, Spankko-Kolppanassa ja Lempaalassa vuoteen 1899 asti, jolloin hän tuli karkotetuksi Pietarin kuvernementista. Vuonna 1900 Pietarin suomalainen seurakunta valitsi hänet komministeriksi, 1911–1918 hän oli seurakunnan kirkkoherra. Yhteensä Saarinen työskenteli Inkerissä ja Pietarissa 43 vuotta. Saarinen sekä julkaisi että suomensi teoksia ja julkaisi henkilökohtaisen muistelmakirjan vuonna 1920.
Domenica Niehoff

Domenica Anita Niehoff (3. elokuuta 1945 Köln – 12. helmikuuta 2009 Hampuri) oli saksalainen seksityöntekijä ja ilotyttöjen oikeuksien puolestapuhuja.
Elämä ja ura.
Domenica Niehoffin isä oli italialainen ja äiti saksalainen. Lapsuus oli risainen. Domenica Niehoff eli neljätoistavuotiaaksi katolilaisessa lastenkodissa siskonsa Angelinan ja veljensä Amadon kanssa. Niehoff alkoi opiskella kirjanpitäjäksi vuonna 1962, ja avioitui tuonnempana erään bordellinomistajan kanssa. Aviomies ampui itsensä 1972. Niehoff aloitti uransa seksityöntekijänä Herbertstraßella Sankt Paulin kaupunginosassa Hampurissa niin ikään 1972.
Niehoffista tuli yksi Saksan kuuluisimmista seksityöntekijöistä 1980-luvun alussa. Hän esiintyi television talkshow-ohjelmissa seksityön laillistamisen kannattajana. Niehoffilla oli laajat kontaktit taidepiireihin, ja hän toimi usein muusana. seksityöntekijän tehtävät Niehoff jätti 1990, minkä jälkeen hän työskenteli huumeriippuvaisia naisia avustavissa sosiaalisissa projekteissa. Vuosina 1998–2000 Niehoff toimi kapakanpitäjänä Hampurissa.
Vuonna 2001 Niehoff muutti veljeltään perimäänsä taloon Boosin maalaiskuntaan Rheinland-Pfalzin osavaltioon. Hän asui siellä vuoteen 2008 ja palasi Hampuriin. Niehoff kuoli keuhkoahtaumatautiin Hampurin Altonan kaupunginosassa sijaitsevassa sairaalassa.
Domenica Niehoffin omaelämäkerta "Körper mit Seele – Mein Leben" ilmestyi 1994. Niehoff sai nimikkokadun Altonaan uudisrakennusalueelle vuonna 2016: tuolloin avattiin Domenica-Niehoff-Twiete.
Convention sociale-démocrate

Convention sociale-démocrate on poliittinen puolue Malissa. Sen lyhenne CDS perustuu aikaisempaan nimeen "Convention démocratique sociale".
Mamadou Bakary Sangaré perusti keskustalaiseksi luonnehditun CDS:n vuonna 1996. Sangaré oli puolueen presidenttiehdokkaana vuonna 2002 saaden 2,21 prosenttia äänistä. Saman vuoden kansalliskokousvaaleissa CDS sai neljä kansanedustajanpaikkaa.
Puolueen puheenjohtaja Mamadou Bakary Sangaré oli uudelleen presidenttiehdokkaana vuonna 2007 saaden 1,58 prosenttia äänistä. Saman vuoden kansalliskokousvaaleissa puolue menetti kaikki edustajansa. Vuoden 2013 presidentinvaaleissa Sangaré sai 1,1 prosenttia äänistä.
Naisten yleisluistelun maailmanmestaruuskilpailut 1947

Vuoden 1947 naisten yleisluistelun maailmanmestaruuskilpailut käytiin Norjan Drammenissa 8.–9. helmikuuta. Osallistujia oli 11, joista yhdeksän Norjasta ja yksi Suomesta sekä Tšekkoslovakiasta. Kisat olivat ensimmäiset maailmansodan jälkeen. Edelliset ennen sotia Tampereella järjestetyt MM-kisat olivat olleet Suomen Verné Leschen juhlaa. Näin kävi näissä ensimmäisissä sotien jälkeisissäkin. 
 * = kaatui
 NC = ei yhetispisteitä
 NF = keskeytti
 NS = ei lähtenyt matkaan
 DQ = disqualifioitu
Dimítris Papaïoánnou

Dimítris Papaïoánnou (, s. 1964 Ateena) on kreikkalainen teatteriohjaaja ja koreogafi, mutta nuorena hänet tunnettiin kuvittajana ja sarjakuvapiirtäjänä. Hänellä on taidemaalarin koulutus. 
Papaïoánnouhun on vaikuttanut voimakkaasti Pina Bausch (1940–2009), jonka tanssiryhmälle hän on yhtenä harvoista tehnyt uuden teoksen, kun ryhmän uusi taiteellinen johtaja halusi uudistaa Bauschin teatterin Tanztheater Wuppertal ohjelmistoa. Papaïoánnoun suuria töitä on vuoden 2004 Ateenan kesäolympialaisten avajais- ja päätösohjelma, jonka ansiosta hänen maineensa kasvoi Kreikassa, mutta ulkomailla hänet alettiin tuntea vähitellen vasta sen jälkeen kun hän julkaisi otteita töistään verkossa. Hän perusti 1980-luvun puolivälissä Omáda Edáfous (Ομάδα Εδάφους, engl. "Edafos Dance Theatre") -nimisen teatteriryhmän. Hän piti esiintymisissä pitkän tauon, mutta palasi näyttämölle 2012.
Ylen toimittaja Jonni Aromaa sanoo Papaïoánnouta koomikoksi ja vertaa häntä Jacques Tatiin. Papaïoánnoun ihailijoihin kuuluvan Pedro Almodóvarin elokuvassa "Kärsimys ja kunnia" (2019) mainitaan Papaïoánnoun nimi, ja Aromaan mukaan se on kunnianosoitus taiteilijalta taiteilijalle.
Vihereväkirjoahven

Vihereväkirjoahven ("Archocentrus centrarchus") on kirjoahventen (Cichlidae) heimoon kuuluva kalalaji, jota voidaan pitää akvaariossa. Se on sukunsa Archocentrus ainoa laji. Vihereväkirjohventa tavataan villinä Costa Ricassa, Hondurasissa ja Nicaraguassa. Luonnossa ne voivat saavuttaa enintään 11 senttimetrin pituuden. Luonnossa vihereväkirjoahventen ravintoa ovat hyönteiset ja detritus.
Vihereväkirjoahvenkoiraat ovat akvaario-olosuhteissa tavallisesti noin 15 senttimetrin mittaisia, naaraat 13 senttimetrin mittaisia. Koiraiden evät voivat myös olla pidempiä. Laji saavuttaa sukukypsyyden noin 8-senttisenä. Viherkirjoahven on helppohoitoinen akvaariokala. Nämä kalat eivät ole luonteeltaan aggressiivisia. Yksi vihereväkirjoahvenpari tarvitsee akvaarion, joka on tilavuudeltaan noin 56–75 litraa. Laji on myös helppo saada lisääntymään. Vihereväkirjoahven laskee mädin mille tahansa tarjolla olevalle kovalle pinnalle. Vanhemmat eivät yleensä vahingoita poikasiaan, joita on tavallisesti noin 300–500.
Mamadou Bakary Sangaré

Mamadou Bakary Sangaré (kutsumanimeltään "Blaise Sangaré", s. 16. marraskuuta 1954 Bamako) on malilainen poliitikko.
Sangaré opiskeli Malin virkamieskorkeakoulussa ja työskenteli muun muassa Maailmanpankissa, talous- ja sosiaalineuvostossa sekä Malin eläkerahaston johtajana vuosina 1992–1996. Presidentti Moussa Traorén aikana hän oli Malin nuorisoliiton jäsen. Sangaré osallistui Parti pour la démocratie et le progrès (PDP) -puolueen perustamiseen vuonna 1991. Hän toimi PDP:n varapuheenjohtajana vuoteen 1996, jolloin hän perusti johtamansa Convention démocrate socialen (CDS) -puolueen.
Sangaré oli CDS:n presidenttiehdokkaana vuonna 2002 saaden 2,21 prosenttia äänistä. Vuoden 2007 presidentinvaaleissa hän sai 1,58 ja vuonna 2013 1,1 prosenttia äänistä. Presidentti Ibrahim Boubacar Keïta nimitti hänet erityisneuvonantajakseen ja puhemiehekseen lokakuussa 2014.
Naisten yleisluistelun maailmanmestaruuskilpailut 1957

Naiset kilpailivat Imatrallaa, Suomessa yleisluistelun maailmanmestaruudesta 9.-10. helmikuuta 1957 Vuoksenniskan kentällä. Kisoihin otti osaa 25 luistelijaa kahdeksasta maasta. Kisojen järjestelytoimikunnan puheenjohtajana oli entinen seutukunnan mestariluistelija Lassi Parkkinen. 
Neuvostoliitolla oli kisoissa vahva edustus, kaikkiaan kuusi luistelijaa. Suomella oli mukana neljä luistelijaa.
Pihkakääpä

Pihkakääpä ("Pelloporus leporinus") on yksivuotisesti kasvava kääpälaji. Pohjoisboreaalinen laji eli Etelä- ja Keski-Suomessa harvinainen kun taas Lapissa yleinen. Tavataan sekä elävissä että kuolleissa kuusissa, joissa aiheuttaa valkolahoa.
Pihkakääpä kasvaa pileaattisesti ja sillä voi olla jopa lyhyt jalka. Itiöemät esiintyvät usein suurina ryhminä, muodoltaan ne ovat hyllymäisiä tai viuhkamaisia. Yläpinnaltaan ne ovat tasaisen tai heikosti vyöhykkeittäin kanelinruskeita, kosteina voi näkyä tumma vyö. Alapinta harmaan kanelinruskea, pillit kulmikkaita tai sokkeloisia ja niitä 1-2 millimetrillä. Lohkopinta: yläpinta aina pehmeän huopamainen ja terävärajainen, malto kellanruskea ja kuivana kova, pillikerros 5-10 mm. Tuoksu hedelmäinen.
My Indigo

My Indigo on hollantilaisen laulaja ja lauluntekijä Sharon den Adelin sooloprojekti. Projektista ilmoitettiin ensimmäisen kerran loppuvuodesta 2017. My Indigo ei liity den Adelin sinfoniseen metallibändiin Within Temptationiin, ja eroaa musiikillisestikin radikaalisti tästä. My Indigon musiikki on tyyliltään indie poppia, poppia ja ambientia ja den Adel kertoi saaneensa paljon vaikutteita myös 80-luvun pop-musiikista.
Tausta.
Vuoden 2017 lopulla Sharon den Adelin ja Within Temptationin sosiaalisissa medioissa ilmoitettiin uuden ilmoituksen tulevan piakkoin den Adelilta. 10. päivä marraskuuta den Adel julkaisi videon, jossa kertoo omasta sooloprojektistaan. Adel kertoi olleen vaikeuksissa kappaleiden kirjoittamisen kanssa bändin viimeisimmän maailmankiertueen jälkeen. Hän päätti kirjoittaa kappaleita itselleen, eikä bändille pystyäkseen paremmin käsittelemään tunteita ja saadakseen uutta inspiraatiota. Den Adel kamppaili henkilökohtaisten ongelmien kanssa, jotka koskivat hänen isäänsä. Myöhemmin den Adel kertoi isänsä menehtyneen sairauteen ja My Indigo albumi omistettiin hänen muistolleen.
Projektin albumi "My Indigo" julkaistiin 20 päivä huhtikuuta 2018. Albumi keräsi positiivisia arvosteluja kriitikoilta kuvaillen albumia ”herkäksi” ja ”havainnoivaksi”, vastakohtana hänen bändinsä kanssa julkaistuun materiaaliin. Den Adel kertoi erityisesti seuraavien artistin innoittaneen albumin syntyyn: Kate Bush, Sting ja Florence and the Machine. Albumin syntyessä den Adel kertoi saaneen uusia ideoita ja inspiraatiota myös Within Temptationille. Tämän inspiraation johdosta julkaistiinkin bändin uusi albumi Resist vuonna 2019.
Pia Skaar

Pia Skaar (3. huhtikuuta 1938 Svolvær, Norja – 3. helmikuuta 1996 Kirkkonummi) oli norjalaissyntyinen, Suomessa asunut jazz- ja iskelmälaulaja.
Pohjois-Norjan Lofooteilla syntynyt Skaar oli levyttänyt kotimaassaan kolme iskelmäsingleä, kun hän vuonna 1964 avioitui muusikko Asa Savolaisen kanssa ja muutti Suomeen. Hän toimi Savolaisen yhtyeen laulusolistina ja esiintyi ensimmäisillä Pori Jazz -festivaaleilla 1966. Tämän esiintymisen myötä hän pääsi tekemään televisio-ohjelmaa Ossi Runnen kanssa ja kiinnitettiin esiintymään Mario Weberin orkesterin kanssa Helsingin Kaivohuoneelle. Vuonna 1967 Skaar esiintyi jälleen Porissa Pekka Pöyryn yhtyeen laulusolistina, minkä jälkeen hänellä oli yhä enemmän kysyntää jazzlaulajana. 1990-luvulla hän teki yhteistyötä Frank Robsonin kanssa. Vuonna 1993 Skaarilta ilmestyi levyalbumi "Loving Feelings". Hän esittää kolme kappaletta myös vuoden 1991 konserttialbumilla "Live at Baltic Jazz".
Jenni (televisiosarja)

Jenni on saksalais-brittiläinen animaatiosarja, jonka päähenkilö Jenni asuu ratsastustilalla.
Cairo (Illinois)

Cairo on Illinoisin osavaltion eteläisin kaupunki. Sen väkiluku oli vuoden väestönlaskennassa 2  831. Cairo on Alexanderin piirikunnan hallintokeskus. 
Kaupunki on saanut nimensä Egyptissä sijaitsevalta Kairolta.
Asukkaat.
Kaupungin asukkaista 67,8 prosenttia on mustia ja 26 prosenttia valkoisia. 4,49 prosenttia puhuu myös muita kieliä kuin englantia. 99,1 prosenttia asukkaista on Yhdysvaltain kansalaisia. Kaupungin väestön keski-ikä on 35,1 vuotta.
Chociwel

Chociwel [xɔˈt͡ɕivɛl] (; ) on kaupunki Stargardin piirikunnassa Länsi-Pommerin voivodikunnassa Puolassa. Se sijaitsee Stargardista 24 kilometriä koilliseen. Chociwelin asukasluku oli vuoden 2019 arvion mukaan 3 150.
Liikenne.
Kaupunki sijaitsee kansallisella tiellä DK 20 Stargard Szczecińskin ja Gdynian välillä. Myös täällä alueellinen tie 144 alkaa Nowogardia kohti.
Chociwelsin rautatieasema sijaitsee Stargard Szczeciński–Gdańskin reitillä, ja sitä palvelevat alueelliset junat ja satunnaiset kaukoliikenteen junat.
Chickamauga

Chickamauga on kaupunki Yhdysvaltojen Georgian osavaltion pohjoisosassa. Paikka tunnetaan esimerkiksi Yhdysvaltojen sisällissodan verisestä Chickamaugan taistelusta. Kaupungin asukasluku oli vuoden 2010 väestönlaskennan mukaan 3 101.
Maantiede.
Chickamauga sijaitsee Georgian osavaltion pohjoisosassa Walkerin piirikunnassa noin 16 kilometrin päässä Tennesseen osavaltion vastaisesta rajasta. Lähin suuri kaupunki on Chattanooga Tennesseen puolella. Lähistöllä kohoaa Lookout Mountain -vuori.
Historia.
Chickamauga on saanut nimensä sen aluetta aikanaan asuttaneiden tsikamagi-cherokeiden mukaan. Paikalliset cherokeet taistelivat yhdysvaltalaisten puolella creek-sodan aikana vuonna 1814 ja vuonna 1820 he rakennuttivat Walkerin piirikunnan ensimmäisen oikeustalon. Cherokeet päätyivät kuitenkin pakkosiirretyiksi muualle vuonna 1838 osana niin sanottua kyynelten tietä.
Cherokeiden pakkosiirtojen jälkeen Chickamaugassa vaikuttivat etenkin Lee- ja Gordon-suvut. Vuonna 1836 alueelle saapunut plantaasinomistaja James Gordon oli rakennuttanut paikalle myllyn, jonka yhteydessä toimi myös Chickamaugan ensimmäinen kauppa. Vuosina 1840–1847 rakennettiin puolestaan edelleen pystyssä oleva Gordon-Lee-kartano.
Yhdysvaltojen sisällissodan aikana Chickamauga tuli tunnetuksi sodan toiseksi verisimmästä taistelusta 18.-20. syyskuuta 1863. Kaikkiaan surmansa Chickamaugan taistelussa sai noin 34 000 etelävaltioiden ja pohjoisvaltioiden sotilasta. Monet Chickamaugan kaduista on nimetty molemmilla puolilla taistelleiden kenraalien mukaan. Vuonna 1888 kaupunkiin saapui rautatie ja Gordon Lee Memorial High School perustettiin vuonna 1927.
Talous.
Chickamauga on matkailukohde. Kaupungissa on useita historiallisia kohteita ja sen keskustaa on uusittu 1900-luvun alun idyllin mukaiseksi. Monet paikallisista käyvät töissä Chattanoogassa. Kotitalouksien keskimääräiset vuotuiset ansiot Chickamaugassa vuosien 2013 ja 2017 välillä olivat 48 469 dollaria ja kaupungin asukkaista 18,3 % eli köyhyysrajan alapuolella.
Väestö.
Chickamaugan asukasluku on kasvanut tasaisesti monien muiden Georgian kaupunkien tapaan. Vuoden 2010 väestönlaskennan mukaan sen asukasluku oli 3 101. Vuoden 2000 vastaava lukema oli 2 245. Vuoden 2018 arvio oli 3 155.
Ainali (järvi)

Ainali eli Ainalinjärvi on iso järvi Pyhäjoen vesistössä, Haapaveden kunnassa Pohjois-Pohjanmaalla. Ainalin pinta-ala on 7,05 neliökilometriä, ja se on Haapaveden suurin järvi.
Ainali sijaitsee runsaat seitsemän kilometriä Haapaveden keskustasta pohjoiseen. Matalassa järvessä on kaksi pientä saarta, ja siihen laskevat vetensä Apaja, Kypärä ja Korkatti. Ainalista vedet jatkavat matkaa Osmankiin.
Suurelta osin soistunut Ainali on monipuolinen lintujärvi, ja sen ympärillä on normaalia maaseutuasutusta. Ainali on yksi Haapaveden lintujärvistä ja kuuluu Natura 2000 -luonnonsuojelualueisiin sekä valtakunnalliseen lintuvesiensuojeluohjelmaan. Vain järven pohjoisosa ei kuulu suojelualueeseen.
Sulfasalatsiini

Sulfasalatsiini (C18H14SN4O5) on aromaattisiin sulfonamideihin kuuluva orgaaninen yhdiste. Yhdistettä käytetään lääketieteessä reuman ja tulehduksellisten suolistosairauksien hoitoon. Sulfasalatsiini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Huoneenlämpötilassa sulfasalatsiini on ruskehtavankeltaista kiteistä ainetta. Se ei liukene veteen, mutta liukenee emäksisiin liuoksiin ja hieman etanoliin. Sulfasalatsiini metaboloituu ihmiselimistössä mesalatsiiniksi ja sulfapyridiiniksi eli se on aihiolääke. Aineiden tarkkaa vaikutusmekanismia ei tunneta, mutta ne voivat vähentää tulehdusta estämällä syklo-oksigenaasin toimintaa, reagoimalla vapaiden happiradikaalien kanssa ja estämällä sytokiinien muodostumista. Sulfasalatsiinia käytetään reuman hoidossa yhdessä metotreksaatin kanssa ja colitis ulcerosan sekä Crohnin taudin hoidossa.
Haittavaikutukset.
Sulfasalatsiinin aiheuttamia haittavaikutuksia ovat vatsakipu ja huonovointisuus ja lupuksen kaltaiset iho-oireet. Se on myös myrkyllistä maksalle ja voi aiheuttaa maksatulehduksen. Sulfasalatsiini heikentää miesten hedelmällisyyttä.
Valmistus.
Sulfasalatsiinin valmistuksessa sulfapyridiinistä muodostetaan natriumnitriitin avulla diatsoniumsuola. Tämä diatsoniumsuola reagoi salisyylihapon kanssa muodostaen sulfasalatsiinia.
Itä-Kangas

 #OHJAUS Kangas (Kouvola)
Etelä-Kangas

 #OHJAUS Kangas (Kouvola)
Keski-Kaunisnurmi

 #OHJAUS Kaunisnurmi
Itä-Kaunisnurmi

 #OHJAUS Kaunisnurmi
Etelä-Sarkola

 #OHJAUS Kaunisnurmi
Ota iisisti, Marshall

Ota iisisti, Marshall ("Eerie, Indiana") on yhdysvaltalainen varhaisnuorille suunnattu television jännityssarja, jota Yle TV1 esitti Suomessa vuoden 1993 alusta alkaen. 2010-luvun lopun Netflix-suosikkisarjan "Stranger Things" on sanottu saaneen siitä vaikutteita.
Juoni.
13-vuotiaan Marshall-pojan perhe on juuri muuttanut New Jerseystä Indianan kaupunkiin nimeltä Eerie (suom. "aavemainen, pelottava"), jonka piti olla tilastollisesti maapallon turvallisin paikka. Outoja alkaa tapahtua, ja Marshall alkaa selvittää tapahtumia kaverinsa kanssa.
Itä-Kasarminmäki

 #OHJAUS Kasarminmäki
Länsi-Kasarminmäki

 #OHJAUS Kasarminmäki
Etelä-Kasarminmäki

 #OHJAUS Kasarminmäki
Formula 2 Britannian Grand Prix 2019

Formula 2 Britannian Grand Prix 2019 oli Formula 2 -kauden 2019 seitsemäs osakilpailu, joka ajettiin 13.–14. heinäkuuta Silverstonen moottoriradalla Englannissa Yhdistyneessä kuningaskunnassa.
Formula 3 Britannian Grand Prix 2019

Formula 3 Britannian Grand Prix 2019 oli Formula 3 -kauden 2019 neljäs osakilpailu, joka ajettiin 13.–14. heinäkuuta Silverstonen moottoriradalla Englannissa Yhdistyneessä kuningaskunnassa.
Itä-Käpylä

 #OHJAUS Käpylä (Kouvola)
Keski-Tornionmäki

 #OHJAUS Tornionmäki
Etelä-Tornionmäki

 #OHJAUS Tornionmäki
Länsi-Lehtomäki

 #OHJAUS Lehtomäki
Tyttilampi (pienalue)

 #OHJAUS Lehtomäki
Mielakka (pienalue)

 #OHJAUS Mielakka
Itä-Tykkimäki

 #OHJAUS Tykkimäki
Itävallan europarlamenttivaalit 2019

Vuoden 2019 europarlamenttivaalit järjestettiin Itävallassa 26. toukokuuta 2019. Vaaleissa valittiin Itävallan 18 edustajaa europarlamenttiin.
Vaalien suurin voittaja oli Itävallan kansanpuolue, toiselle sijalle nousivat sosiaalidemokraatit ja kolmanneksi Vapauspuolue. Vapauspuolueella oli ennen vaaleja käsissään korruptioskandaali, kun mediassa levisi video, jossa puolueen puheenjohtaja vaikutti aikovansa jakaa valtion urakoita venäläisille vastineena tuesta.
Tulokset.
Itävallan europarlamenttivaalien 2019 tulokset
! colspan="2" rowspan="2" style="text-align:left;"| Puolue
! colspan="2" rowspan="2" style="text-align:left;"| Europuolue
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="40"|+/–
! width="30"| Paikat
! width="30"|+/–
Lähde:
Etelä-Mattila

 #OHJAUS Mattila (Kouvola)
Suur-Pilkanmaa

 #OHJAUS Pilkanmaa
Pilkanmaa (pienalue)

 #OHJAUS Pilkanmaa
Tähtee (pienalue)

 #OHJAUS Tähtee
Länsi-Keltti

 #OHJAUS Keltti (kaupunginosa)
Myllykoski (pienalue)

 #OHJAUS Myllykoski (kaupunginosa)
Pohjois-Ummeljoki

 #OHJAUS Ummeljoki
Inkeroinen Keskus

 #OHJAUS Inkeroinen (kaupunginosa)
Etelä-Anjala

 #OHJAUS Anjala (Kouvola)
Muhniemi-Korvenkylä

 #OHJAUS Muhniemi
L. J. G. Stråhle

Lars Johan Gustav (Gösta) Stråhle (4. helmikuuta 1894 Iitti – 10. helmikuuta 1965) oli suomalainen kanttori-urkuri ja säveltäjä, joka toimi kirkollisessa musiikkielämässä hyvin laaja-alaisesti.
Henkilöhistoria.
Stråhlen vanhemmat olivat Lars Ivar Stråhle, Erik Johan Stråhlen poika, ja Evi Augusta Öhman ja puoliso Hilja Maria Kivinen. Stråhle suoritti keskikoulun Viipurin reaalilyseossa ja valmistui kanttori-urkuriksi 1914 Viipurin lukkari-urkurikoulusta. Lisäoppia Stråhle hankki Helsingin musiikkiopistosta ja useilta yksityisiltä muusikoilta. Helsingin musiikkiopistossa hän opiskeli 1917–1918 urkujensoittoa Oskar Merikannon johdolla ja sävellystä Erkki Melartinin oppilaana.
Kanttori-urkurin työnsä Stråhle aloitti Raahen seurakunnasta, jossa työskenteli 1914–1922, ja siirtyi 1922 Vaasaan, jossa oli Vaasan seurakunnan virkaa toimittavana urkurina, ja vuodesta 1948 vakinaisena. Laulunopettajana Stråhle ehti uransa varrella toimia useissa kouluissa ja hän johti myös useita kuoroja, muun muassa perustamaansa Vaasan ruotsalaista kirkkokuoroa 1923–1945. Hän perusti myös mieskuoro Pohjan Miehet, jota johti 1929–1943, ja lisäksi hän johti Vaasan suomalaista kirkkokuoroa vuodesta 1945.
Stråhle vaikutti musiikkielämässä monella taholla. Suomen kirkon kanttori-urkuriyhdistyksen äänenkannattajan "Kirkkomusiikkilehti"-nimisen julkaisun päätoimittajana hän oli kahteen otteeseen, ensin 1935–1939 ja sitten 1953–1963. Suomen kanttori-urkuriliiton hallituksen työskentelyyn Stråhle osallistui 30 vuotta 1932–1962 ja ehti hän olla virsikirjan lisävihkoa laatineen komitean jäsenenä. Hän oli käynnistämässä myös Suomen kirkollista lapsikuorotoimintaa 1950-luvulla. Yksi Stråhlen harjoittama työmuoto oli myös laulu- ja urkukonserttien pitäminen sekä pohjanmaalaisten hengellisten kansansävelmien kerääminen ja niitä koskevien tutkielmien kirjoittaminen. Hän toimitti myös ensimmäiset seurakunnalliset lapsikuorokokoelmat esimerkiksi "Laulakaamme" ja "Lapsikuorojen sävelhartaus".
Stråhlelle myönnettiin director musices -arvonimi vuonna 1944.
Sävellys- ja sovitustyö.
Stråhle sävelsi hengellisiä kuorolauluja ja yksinlauluja sekä kantaatteja ja urkuteoksia. Tunnetuimpia hänen luomiaan kantaatteja ovat "Elämän päivät" ja "Katoamattomat aarteet". Suomalaiseen virsikirjaan Stråhlen luomista sävelmistä on päätynyt ainoastaan "Luoja enkeleineen", jonka numero on 494. Se sisältyi virsikirjan lisävihkoehdotukseen 1962 ja otettiin virsikirjan lisävihkoon 1963. Kansansävelmistä hän sovitti muun muassa nuottikokoelman "Kansan virsi kansan suussa", joka sisälsi 25 suomalaista hengellistä kansansävelmää pianon tai urkujen säestyksellä (Fazer 1973). Kaiken kaikkiaan Stråhlen sävellysten ja sovitusten lukumäärä on lähes 200.
Suur-Sippola

 #OHJAUS Sippola (kaupunginosa)
Luettelo Hämeenlinnan kaupunginosista

Tämä on luettelo Hämeenlinnan kaupunginosista.
Hämeenlinnassa on 41 kaupunginosaa ja viisi kaupunginosakeskusta eli "pitäjää".
Pitäjät.
Kaupunginosia vastaavat kaupunginosakeskukset eli "pitäjät" ovat Hämeenlinnaan 2009 liitettyjä entisiä kuntia.
Muut alueet.
Kaupungin verkkosivuilla mainitaan "kaupunginosiksi" kaikkiaan seuraavat alueet:
Kaipiainen (pienalue)

 #OHJAUS Kaipiainen
Suur-Kaipiainen

 #OHJAUS Kaipiainen
Rapojärvi-Aholanjärvi

 #OHJAUS Valkealan kirkonkylä
Suur-Selänpää

 #OHJAUS Selänpää
Vilhelm Anttila

Vilhelm Anttila (3. lokakuuta 1816 Laitila – 25. kesäkuuta 1865) oli kalantilainen maanviljelijä ja pelimanni, joka yhä tunnetaan virren "Oi armon lähde autuas" (numero 26) säveltäjänä.
Alun perin tämä maanviljelijän poika tunnettiin nimellä Wilhelm Mattsson eli Vilhelm Matinpoika, mutta kun hän siirtyi maatilan isännäksi Kalannin eli silloisen Uusikirkko Tl:n Santtion kylään Anttilan tilalle, hän alkoi käyttää talon nimeä sukunimenään. Nuoruudessaan hän esiintyi viulupelimannina ja tunnettiin nimellä ”Pela-Ville”, jonka harrastuksiin kuului myös juopottelu. Anttila tuli uskoon, liittyi rukoilevaisiin ja halusi muuttaa elämäntapansa, sillä rukoilevaiset pitivät viulua synnillisenä kapineena. Rukoilevaisiin kuuluneen virsien sanoittaja ja säveltäjä Efraim Jaakolan mielestä Anttilan ei kannattanut hylätä viuluaan, vaan säestää sillä seuroissa harjoitettua veisuuta. Jaakolan mielestä kaunis soitto palveli hyvin Jumalaa.
Suur-Tuohikotti

 #OHJAUS Tuohikotti
Anttila-Kangaslampi

 #OHJAUS Anttila (Kouvola)
Repovesi-Hillosensalmi

 #OHJAUS Hillosensalmi
Vekaranjärvi-Kääpälä

 #OHJAUS Kääpälä
Elimäen kirkonkylä (pienalue)

 #OHJAUS Elimäen kirkonkylä
Länsi-Elimäki

 #OHJAUS Elimäen kirkonkylä
Jaalan kirkonseutu

 #OHJAUS Jaalan kirkonkylä
Pohjois-Jaala

Pohjois-Jaala on Kouvolan hallinnollinen kaupunginosa Jaalan suuralueella. Se sijaitsee entisen Jaalan kunnan pohjoisosassa, ja se kattaa Hartolan, Huhdasjärven, Uimilan, Ansalahden, Vesalan, Siikaniemen ja Paljakan kylät.
Knokke-Heist

Knokke-Heist [ˌknɔkəˈɦɛi̯st] on Belgian Länsi-Flanderin provinssissa, Pohjanmeren rannalla sijaitseva kunta. Siihen kuuluvat taajamat nimeltä Heist-aan-Zee, Knokke, Duinbergen, Ramskapelle ja Westkapelle. Vuoden 2006 kunnassa oli 34 063 asukasta. Knokke-Heist on tunnettu ja vauras rantalomakohde monine hotelleineen.
Knokken kasinolla on vuosikymmeniä järjestetty viihdemusiikkifestivaalia eri nimillä. Nykyinen festivaali on vuodesta 1986 heinäkuussa järjestetty "Kneistival", jota edelsi vuosina 1959–1973 järjestetty Knokken laulufestivaali ja 1980-luvun alkupuolen ajan järjestetty Knokke Cup, jossa Suomikin sai menestystä.
Sven Hernberg

Sven Gunnar Hernberg (25. huhtikuuta 1934 Helsinki – 10. kesäkuuta 2019 Helsinki) oli suomalainen lääketieteen tutkija ja professori, joka erikoistui työlääketieteeseen.
Hernberg opiskeli lääketiedettä Helsingin yliopistossa ja väitteli tohtoriksi vuonna 1967 tutkielmalla "Life span, potassium fluxes and membrane ATPases of erythrocytes from subjects exposed to inorganic lead". Hän työskenteli pitkään Työterveyslaitoksessa, aloitti apulaislääkärinä 1960 ja toimi tutkimusjohtajana 1974–1994. Hänellä oli työterveysopin dosentuuri Helsingin yliopistossa 1970–1999.
Hernberg hoiti kansainvälisiä luottamustehtäviä muun muassa työterveysjärjestön International Commission on Occupational Health (ICOH) hallituksessa sekä puheenjohtajana 1993–2000. Hän oli perustamassa aikakauskirjaa "Scandinavian Journal of Work Environment &amp; Health" ja hoiti päätoimittajan tehtävää 1975–2000. Hän julkaisi noin 300 tieteellistä kirjoitusta.
Sven Hernbergin isä oli vuorineuvos Gunnar Hernberg. Sven Hernbergin puoliso vuodesta 1958 oli Isabella Cedercreutz (1936–1973), ja heillä oli kolme lasta.
Little Child (The Beatlesin kappale)

Little Child on englantilaisen rockyhtyeen The Beatlesin kappale yhtyeen vuoden 1963 albumilta "With the Beatles". Kappaleen tekivät John Lennon ja Paul McCartney.
Kokoonpano.
Lähde:
Sahlgren

Sahlgren on ruotsinkielinen sukunimi, jota käytetään Suomessa ja Ruotsissa. Nimen kantajia:
Jyväkärsäkäs

Jyväkärsäkäs ("Sitophilus granarius") on kovakuoriaisten lahkoon kuuluva viljakärsäkäslaji. Aikuisen jyväkärsäkkään koko voi vaihdella huomattavasti 2-5 mm välillä ollen tavallisesti 3–4 mm. Jyväkärsäkkäällä on pitkä kärsä, jonka päässä on pureva suuosa. Aikuisella jyväkärsäkkäällä on tasaisen kiiltävät, tummanruskeat, yhteenkasvaneet peitinsiivet, mikä tekee niistä lentokyvyttömiä. Laji on maailmanlaajuisesti laajalle levinnyt esiintyen myös Suomessa, lähinnä etelärannikolla. Laji on varastoidun viljan pahimpia tuholaisia. Jyväkärsäkäs voi aiheuttaa viljavarastoissa pahimmillaan täydellistä tuhoa.
Jyväkärsäkäsnaaras poraa viljan jyvään reiän ja asettaa kärsällään munan jyvän sisään. Kuoriuduttuaan toukka syö jyvän ontoksi. Jyväkärsäkkään toukat ovat vaaleita, tummapäisiä sekä jalattomia ja niillä on käyrä kyttyräselkä. Jyväkärsäkkään toukat elävät ja piileskelevät viljan jyvissä, jonka vuoksi niitä voi olla vaikea havaita. Naaras voi munia suotuisissa olosuhteissa yli 200 munaa. Jyväkärsäkkäät suosivat vehnää ja ruista, mutta saastuttavat myös kauraa, tattaria, riisiä, ohraa ja maissia. Aikuiset jyväkärsäkkäät voivat syödä joskus myös jauhoja ja makaroneja.
Abdiweli Mohamed Ali

Abdiweli Mohamed Ali (s. 1965) on somalialainen poliitikko, joka toimi Somalian pääministerinä 2011–2012. Hän on opiskellut Harvardin ja Vanderbiltin yliopistoissa Yhdysvalloissa. Pääministerikaudellaan Ali valvoi prosessia, jolla islamilaisen Al-Shabaabin valtaa pienennettiin. 
Vuonna 2014 Ali valittiin Puntmaan presidentiksi.
Samuli Sainio

Samuli Sainio (31. tammikuuta 1971 Kemi – 30. kesäkuuta 2019 Obertsdorf, Saksa) oli suomalainen media-alan yrittäjä ja tuottaja. Sainio aloitti toimittajana vuonna 1990 Kemissä aloittaneessa Radio Ankkurissa. Sittemmin hän työskenteli Kiss FM:llä, Radio Cityssä ja Ylellä, viimeisimpänä Radio Nostalgiassa. Vuosien varrella Sainio kouluttautui työn ohessa tv-tuottajaksi ja siirtyi lähes kokonaan television puolelle. Hän toimi tuottajana mm. "Bachelor Suomi, Bachelorette, Diili, Makumatka ja Kansanliike" -ohjelmissa.
Sainio kuoli polkupyöräonnettomuudessa saamiinsa vammoihin Obertsdorfissa Saksassa. Hän oli kuollessaan 48-vuotias.
Heiligenstein

Heiligenstein on kunta Pohjois-Ranskassa Bas-Rhinin departementissa Grand Estin alueella. Se sijaitsee noin 30 kilometriä Strasbourgin kaupungista lounaaseen.
Heiligenstein sijaitsee Sainte-Odilen vuoren juurella. Kunta on tunnettu siellä viljeltävästä rypälelajikkeesta Klevener de Heiligensteinista, joka on saanut AOC Alsace -luokituksen. Alueella on viljelty viiniä jo 200-luvulla roomalaisten vallan aikaan.
Luettelo Suomen postinumeroalueista

Luettelo Suomen postinumeroalueista sisältää Suomen postinumeroalueiden nimet, väkiluvun ja kunnan johon alue kuuluu.
00000-09999.
Alueella sijaitsee seuraavat maakunnat
10000-19999.
Alueella sijaitsee seuraavat maakunnat 
20000-29999.
Alueella sijaitsee seuraavat maakunnat 
30000-39999.
Alueella sijaitsee seuraavat maakunnat 
40000-49999.
Alueella sijaitsee seuraavat maakunnat
50000-59999.
Alueella sijaitsee seuraavat maakunnat 
60000-69999.
Alueella sijaitsee seuraavat maakunnat 
70000-79999.
Alueella sijaitsee seuraavat maakunnat 
80000-89999.
Alueella sijaitsee seuraavat maakunnat 
90000-99999.
Alueella sijaitsee seuraavat maakunnat
Krosno

Krosno on kaupunki Ala-Karpaattien voivodikunnassa Kaakkois-Puolassa. Vuoden 2019 arvion mukaan siellä asui 46 291 asukasta. Kaupunki on rakentunut Wisłok-joen varrelle noin 35 kilometrin päähän Slovakian rajalta. Krosno sai kaupunginoikeudet vuonna 1365. Kaupungissa on paljon lasiteollisuutta ja aiemmin se oli myös merkittävä öljyteollisuuden keskus. Krosno oli vuosina 1975–1998 Krosnon voivodikunnan hallinnollinen keskus.
Uumajan lento-onnettomuus

Uumajan lento-onnettomuus tapahtui 14. heinäkuuta 2019, kun pienkone putosi saarelle lähellä Uumajaa Ruotsissa. Onnettomuudessa kuolivat kaikki koneessa olleet yhdeksän ihmistä. Turman uhrit olivat laskuvarjohyppääjiä. Onnettomuus tapahtui koneen ollessa nousuvaiheessa. Kaikki uhrit olivat ruotsalaisia, ja yhdellä heistä oli kaksoiskansalaisuus.
Onnettomuuden tutkinnan loppuraportti julkaistiin syyskuussa 2020. Raportissa todettiin, että lentokoneessa ei havaittu olleen mitään vikaa, joka olisi aiheuttanut onnettomuuden. Koneessa oli kuitenkin ilmeistä ylikuormaa ja hyppääjien sijoitus koneessa oli sellainen, että koneen painopiste ei ollut ihanteellisessa paikassa, vaan kone oli takapainoinen. Koneen saavutettua suunnitellun pudotuskorkeuden lentäjä oli pyytänyt ja saanut luvan saada nousta vielä hiukan korkeammalle pilvien takia. Koneen nopeus oli hidastunut ja painopiste siirtynyt hyppääjien liikkumisen takia ennen kuin laskuvarjohyppääjien oli tarkoitus hypätä koneesta. Kone oli kääntynyt äkillisesti vasemmalle ja alkanut pudota, loppuvaiheessa lähes pystysuoraan. Koneen toinen siipi, korkeus- ja sivuvakain irtosivat sen pudotessa ja kieppuessa.
Mont Sainte-Odile

Mont Sainte-Odile on vuori Koillis-Ranskassa Grand Estin alueella Bas-Rhinin departementissa. Vuorelta on näkymä sitä ympäröivään Alsacen tasangolle.
Vuori on alsacelaisille tärkeä pyhiinvaelluspaikka. Vuorella olevassa Hohenbourgin luostarissa ("Abbaye de Hohenbourg") on heidän suojelupyhimyksen pyhän Odilen hauta. Mont Sainte-Odilen -ylätasankoa kiertää pakanamuuri, joka on 11 kilometriä pitkä kyklooppimuuri. Muuri on noin puolitoista metriä leveä ja paikon jopa kolme metriä korkea. Muurin alkuperästä ei ole tarkempaa tietoa.
Barr (Bas-Rhin)

Barr on kunta Koillis-Ranskassa Bas-Rhinin departementissa Grand Estin alueella. Se sijaitsee noin 35 kilometriä Strasbourgin kaupungista lounaaseen.
Barr on tärkeä viinintuotantoalue Alsacen seudulla. Siellä järjestetään vuosittain viinimessut sekä elonkorjuujuhlat. Kunnan kautta kulkee suosittu polkupyöräreitti "Véloroute du vignoble d'Alsace," joka kulkee noin sadan viininviljelykaupungin läpi.
Hengaillaan (albumi)

Hengaillaan on suomalaislaulaja Kirkan vuonna 1984 julkaistu kymmenes studioalbumi. Albumin nimikappaleella Kirka edusti Suomea vuoden 1984 Eurovision laulukilpailussa ja sijoittui yhdeksänneksi.
Kirkalle myönnettiin albumista samana vuonna 1984 hänen ensimmäinen kultalevynsä. Albumia on myyty yli 28 000 kappaletta.
Albumi julkaistiin CBS-levymerkillä LP-levynä ja C-kasettina. Vuonna 1990 CBS julkaisi C-kasetista uusintapainoksen. Albumi julkaistiin ensimmäistä kertaa CD-levynä vuonna 1997, jolloin albumi remasteroitiin.
Albumin nimikappale ”Hengaillaan” julkaistiin ”Oo Marie” -kappaleen kanssa singlenä sekä englanniksi että suomeksi laulettuna. Myös kappaleet ”Susanna”, ”Sä vain” ja ”Kun olet siinä” julkaistiin singleinä.
Nižnjaja Ura

Nižnjaja Ura (, ) on kylä Tatarstanin tasavallassa Venäjällä. Kylä kuuluu Arçan piiriin ja Novyi Kinerin maalaiskuntaan. Kylässä oli 297 asukasta vuonna 2010. Asukkaat ovat lähinnä tataareja ja mareja. Lähellä kylää virtaa pieni joki Ašit.
Ilmasto.
Lauhkea vyöhyke.
Aikavyöhyke.
UTC+3 (MSK)
Kim Da-hyun

Kim Da-hyun (, s. 28. toukokuuta 1998 Seongnam, Korean tasavalta), tunnetaan etunimellään Dahyun, on eteläkorealainen laulaja-lauluntekijä ja rap-artisti. Hän kuuluu tyttöbändiin Twice.
Lapsuus ja ura.
Kim Da-hyun syntyi 28. toukokuuta 1998 Seongnamissa, Korean tasavallassa. Hän kasvoi vanhempiensa ja isoveljensä kanssa. Jo nuorena hän kiinnostui laulamisesta ja kuului muun muassa kirkkokuoroon. Kim tuli huomatuksi ensimmäisen kerran YouTubeen ladatun videon kautta, jossa hän tanssi. Kimistä tuli JYP Entertainmentin harjoittelija vuonna 2012. Kim osallistui vuonna 2015 tosi-tv ohjelmaan "Sixteen", josta hänet valittiin Twice -yhtyeeseen. Lokakuussa 2015 Twice debytoi minialbumillaan "The Story Begins".
Kim valmistui vuonna 2017 Hanlimin taiteellisesta koulusta Soulista.
Kim näyttelee toukokuussa 2024 kuvattavassa Lee Seung Hoonin elokuvassa "Sprint", joka julkaistaan nimellä "Run To You" Yhdysvalloissa. Hän on myös mukana korealaisessa versiossa taiwanilaisesta elokuvasta "You Are the Apple of My Eye".
Albert Heikinheimo

Albert Immanuel (Ape) Heikinheimo, vuoteen 1921 Heikel (22. helmikuuta 1899 Haapajärvi – 20. syyskuuta 1976 Oulu) oli suomalainen pappi, Oulun Diakonissakodin johtaja, kirkkoherra, tuomiokapitulin notaari ja tietokirjailija. 
Henkilöhistoria.
Heikinheimon vanhemmat olivat rovasti Oskar Immanuel Heikel ja Maria Utterström. Hänen ensimmäinen puolisonsa 1922–1968 oli Fanny Emilia Soriola (ent. Schöneman) ja toinen vuodesta 1969 Eila Tiina-Maria Hakoköngäs (ent. Holck). Heikinheimo tuli ylioppilaaksi 1918 ja vihittiin papiksi 1921. Hän työskenteli ensin ylimääräisenä pappina Kittilässä ja Alatorniolla 1921–1925, sitten Oulun Diakonissakodin johtajana 1925–1945, Muhoksen kirkkoherrana 1945–1962 ja Oulun tuomiokapitulin notaarina 1962–1966. Heikinheimo toimi myös aktiivisesti saamelaisten kristillisen kansanopiston perustamiseksi ja oli opiston johtokunnan puheenjohtaja. Rovastin arvon hän sai 1945.
JBS (ruokayhtiö)

JBS S.A. on brasilialainen elitarvikealan yritys. Sen pääkonttori sijaitsee São Paulossa. Se sai alkunsa José Batista Sobrinhon vuonna 1953 perustamasta lihakaupasta. Hänen poikansa Joesley ja Wesley Batista ovat sittemmin olleet yhtiön johdossa. JBS on maailman suurin liha-alan yhtiö.
Harjula (Nurmijärvi)

Harjula on yli 2 000 asukkaan asuinalue Nurmijärven Klaukkalan eteläosassa Lepsämänjoen ja Espoon Lahnukseen vievän tien kupeessa. Alueella on väljää omakotitaloasumista, rivitaloja ja pienkerrostaloja. Harjulasta löytyy oma koulu, jossa on luokat 1–6. Koulun vierestä löytyy myös päiväkoti. Alueelta löytyy jonkin verran yksityisiäkin palveluja. Harjulan lähiympäristössä sijaitsee Klaukkalan keskustan suuntaan mentäessä Syrjälän asuinalue. Harjulassa toimii vuonna 1979 perustettu kotiseutuyhdistys Harjula-seura.
Ana Sokolović

Ana Sokolović (; s. 7. syyskuuta 1968 Belgrad) on serbialaissyntyinen, myöhemmin Kanadaan siirtynyt ja siellä vaikuttanut säveltäjä.
Sokolović aloitti ensin baletin, sitten teatterin ja musiikin harrastamisen. Hän opiskeli sävellystä Dusan Radićin johdolla Novi Sadissa ja Zoran Erićin johdolla Belgradissa. Maisterinarvonsa hän sai 1990-luvun puolessavälissä Montrealin yliopistosta, jossa oli José Evangelistan opissa. Sokolovićin tuotantoon kuuluu muun muassa kansainvälisesti esitettyjä oopperoita, joihin lukeutuvat "The Midnight Court", "Svadba" ja "Johannes Debus". Hänen orkesteriteoksiaan ovat esittäneet muiden muassa Montrealin sinfoniaorkesteri, Vancouverin sinfoniaorkesteri, Belgradin filharmonikot ja Windsorin sinfoniaorkesteri. Hänen tuotantoonsa kuuluu myös pienemmille soitinkokoonpanoille tehtyjä sävellyksiä.
Sokolovićin yhteistyökumppaneita ovat olleet koreografi Louise Lecavalier, tanssija Teodor Currentzis sekä näytelmäkirjailijat Denis Marlot ja Stéphanie Jasmin. Teoksellaan "Golden Slumbers Kiss Your Eyes" säveltäjä sai vuonna 2019 vuoden klassisen sävellyksen Juno-palkinnon. Hän on sävellystyönsä ohessa toiminut Montrealin yliopiston sävellysprofessorina.